Kanggo promosi, rencanané panjenengané ngatur salah sijining kongres internasional tanggal 23 Juni 1894 ing Sorbonne, Paris. Ing kunu panjenengané nawaraké kanggo nggawa manèh Olimpiade. Kongres kasebut rampung kanthi kabentuké Komite Olimpiade Internasional (IOC) [2] lan de Coubertin dadi salah sijining pengurus ya iku dadi sekretaris umum. Saliyané iku uga diputusaké manawa Olimpiade modern sing kapisan bakal diènèkaké ing kutha Athena, Yunani lan bakal kadadéan petang taun pisan. Olimpiade Athena taun 1896 suksès, lan de Coubertin njupuk alih jabatan minangka presiden IOC sawisé Demetrius Vikelas ngunduraké diri.